pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.สุชาติ มอบ กสร.รับคำร้องวินิจฉัย กม.ใน 30 วัน กรณีกัปตันนกแอร์ถูกเลิกจ้างไม่ได้ค่าชดเชย
วันอังคารที่ 11 พฤษภาคม 2564
รมว.สุชาติ มอบ กสร.รับคําร้องวินิจฉัย กม.ใน 30 วัน กรณีกัปตันนกแอร์ถูกเลิกจ้างไม่ได้ค่าชดเชย
รัฐมนตรีว่าการกระทรวงแรงงาน มอบหมายให้พนักงานตรวจแรงงาน กรมสวัสดิการและคุ้มครองแรงงาน รับคําร้องจากผู้ถูกเลิกจ้างและตรวจสอบวินิจฉัยตามมาตรการทางกฎหมาย ภายใต้หลักการระบบแรงงานสัมพันธ์ที่ดี ให้แล้วเสร็จภายใน 30 วัน
เมื่อวันที่ 11 พฤษภาคม 2564 ที่ห้องจัตุมงคล ชั้น 6 อาคารกระทรวงแรงงาน นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่ นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย นํานักบินหรือกัปตันของสายการบินนกแอร์ประมาณ 20 คน เข้าพบ เพื่อร้องเรียนกรณีบริษัท สายการบินนกแอร์ จํากัด (มหาชน) มีคําสั่งเลิกจ้างกลุ่มพนักงานการบินเป็นจํานวนมากและไม่ได้ค่าชดเชยตามกฎหมาย โดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย กล่าวว่า เมื่อปลายเดือนเมษายนที่ผ่านมาผู้บริหารสายการบินนกแอร์ ได้มีหนังสือเลิกจ้างมายังกลุ่มพนักงานที่เป็นนักบินหรือกัปตันเป็นจํานวนมาก โดยอ้างว่าบริษัทประสบปัญหาด้านการเงินและขาดทุนสะสมต่อเนื่อง จนเป็นเหตุให้บริษัทต้องเข้าสู่กระบวนการฟื้นฟูกิจการ โดยบริษัทจะต้องปรับโครงสร้างองค์กรเพื่อให้เกิดความคล่องตัวในการปฏิบัติงาน ทําให้ส่งผลกระทบต่อนักบินจํานวนมาก ขณะนี้นักบินหลักและนักบินผู้ช่วยกว่า 20 คน ได้รับหนังสือแจ้งการเลิกจ้างแล้ว โดยมีผลตั้งแต่วันที่ 1 พ.ค.ที่ผ่านมา โดยบริษัทสายการบินนกแอร์อ้างว่าจะจ่ายเงินชดเชย และเงินอื่นๆ ตาม พรบ.คุ้มครองแรงงานฯ เมื่อได้ฟื้นฟูกิจการแล้ว ซึ่งถือว่าไม่เป็นธรรมต่อพนักงาน เพราะตามหลักกฎหมายเมื่อมีหนังสือเลิกจ้างวันใดบริษัทต้องจ่ายเงินชดเชยและเงินอื่นๆ ตามกฎหมายทันที
นายสุชาติ กล่าวต่อว่า กรณีดังกล่าวผมในฐานะรัฐมนตรีว่าการกระทรวงแรงงาน ได้มอบหมายให้กรมสวัสดิการและคุ้มครองแรงงานดําเนินการตรวจสอบและวินิจฉัยตามมาตรการทางกฎหมายผ่านพนักงานตรวจแรงงาน ภายใต้การใช้หลักการระบบแรงงานสัมพันธ์ที่ดี ซึ่งผลของการวินิจฉัยจะใช้ระยะเวลา 30 วัน และให้ผู้ถูกเลิกจ้างเขียนคําร้องต่อพนักงานตรวจแรงงานและให้กรมสวัสดิการและคุ้มครองแรงงานดําเนินการตามคําร้อง ทั้งนี้ ยืนยันว่ากระทรวงแรงงาน จะให้ความเป็นธรรมกับทุกฝ่าย เมื่อผลการวินิจฉัยออกมาแล้วจะแจ้งให้กับผู้ถูกเลิกจ้างทราบต่อไป
รัฐบาลไทย-ข่าวทำเนียบรัฐบาล-รมว.สุชาติ มอบ ที่ปรึกษาฯ พบปะเยาวชนจากสุโขทัยร่วมจ้างงานเด็กจบใหม่มีงานทำที่เพชรบุรี เคลื่อนย้ายแรงงานอย่างเป็นระบบ
วันอังคารที่ 11 พฤษภาคม 2564
รมว.สุชาติ มอบ ที่ปรึกษาฯ พบปะเยาวชนจากสุโขทัยร่วมจ้างงานเด็กจบใหม่มีงานทําที่เพชรบุรี เคลื่อนย้ายแรงงานอย่างเป็นระบบ
นายสุชาติ ชมกลิ่น รมว.แรงงาน มอบหมายให้ที่ปรึกษารัฐมนตรีฯ ลงพื้นที่จังหวัดเพชรบุรี ต้อนรับเยาวชนจาก จ.สุโขทัย เพื่อเคลื่อนย้ายแรงงาน ตามโครงการส่งเสริมการจ้างงานใหม่ สําหรับผู้จบการศึกษาใหม่ โดยภาครัฐและภาคเอกชน
นายสุชาติ ชมกลิ่น รมว.แรงงาน มอบหมายให้ที่ปรึกษารัฐมนตรีฯ ลงพื้นที่จังหวัดเพชรบุรี ต้อนรับเยาวชนจาก จ.สุโขทัย เพื่อเคลื่อนย้ายแรงงาน ตามโครงการส่งเสริมการจ้างงานใหม่ สําหรับผู้จบการศึกษาใหม่ โดยภาครัฐและภาคเอกชน เพื่อช่วยเหลือการจ้างงานให้ผู้จบการศึกษาใหม่ ได้มีงานทํา และช่วยเหลือสถานประกอบการการให้สามารถดําเนินธุรกิจได้อย่างต่อเนื่อง โดยรัฐบาลให้สนับสนุนอุดหนุนเงินเดือนค่าจ้างจํานวนร้อยละ 50 ของเงินเดือนตามวุฒิการศึกษา สูงสุดไม่เกิน 7,500 บาท ต่อเดือนต่อคน ตั้งแต่วันที่ 1 ตุลาคม 2563 – 30 พฤศจิกายน 2564 ตามโครงการเคลื่อนย้ายแรงงานอย่างเป็นระบบ
เมื่อวันที่ 11 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ต้อนรับนักศึกษาจบใหม่ จากสํานักงานจัดหางานจังหวัดสุโขทัย “ สู่ ” สํานักงานจัดหางานจังหวัดเพชรบุรี อําเภอเมือง จังหวัดเพชรบุรี ไปทํางานที่บริษัท แคล คอมพ์ อิเล็กทรกนิกส์ ประเทศไทย จํากัด (มหาชน) โดยที่ปรึกษารัฐมนตรีว่าการกระทรวงแรงงาน กล่าวว่า พล.อ.ประยุทธ์ จันทร์โอชา นายกรัฐมนตรี ได้ให้ความสําคัญกับการส่งเสริมการมีงานทําเพื่อช่วยเหลือผู้ได้รับผลกระทบจากโควิด – 19 ให้กลับมามีงานทํา มีอาชีพ มีรายได้ ภายใต้การกํากับดูแลโดย พล.อ.ประวิตร วงษ์สุวรรณ รองนายกรัฐมนตรี ในฐานะผู้กํากับดูแลกระทรวงแรงงาน ได้ให้ความสําคัญในการส่งเสริมการจ้างงานโดยเฉพาะเยาวชนส่วนใหญ่ในจังหวัดต่างๆ ที่ยังไม่มีงานทํา ได้บูรณาการดําเนินการเคลื่อนย้ายแรงงานอย่างเป็นระบบ ถือเป็นแนวทางในการแก้ปัญหาการตกงาน ว่างงาน ของประชาชนในพื้นที่และแก้ไขปัญหาขาดแคลนแรงงานของจังหวัดเพชรบุรีทําให้ลดการว่างงานของจังหวัดสุโขทัยอีกทางหนึ่ง
นางธิวัลรัตน์ กล่าวต่อว่า ท่านสุชาติ ชมกลิ่น ท่านรัฐมนตรีว่าการกระทรวงแรงงานแจ้งว่าทุกท่านเป็นห่วงน้องๆ เกรงว่าจะทํางานได้ไม่นานเพราะต่างพื้นที่ จากครอบครัวมา ให้หน่วยงานในสังกัดกระทรวงแรงงานจังหวัดเพชรบุรีช่วยกันสร้างความมั่นใจให้ประชาชนในพื้นที่ สร้างความยั่งยืนให้สามารถปรับตัวอยู่ทํางานในจังหวัดเพชรบุรีเป็นการแก้ปัญหาการว่างงานในพื้นที่ดังกล่าว เพราะรัฐให้ความสําคัญกับน้องๆ ทุกคน เมื่อถึงมือหน่วยงานคนเพชรบุรี ครอบครัวของน้องๆ เหล่านี้ ก็จะได้ทราบว่าภาครัฐให้ความสําคัญกับประชาชนคนไทยทุกคน การบูรณาการดําเนินการเคลื่อนย้ายแรงงานอย่างเป็นระบบ ถือเป็นแนวทางในการแก้ปัญหาการตกงาน ว่างงาน ของประชาชนในพื้นที่และแก้ไขปัญหาขาดแคลนแรงงานของประเทศไทย
รัฐบาลไทย-ข่าวทำเนียบรัฐบาล-ครม. อนุมัติเพิ่มวงเงินสิทธิ์เพิ่มเติม ตามมาตรการเยียวยาของรัฐบาล  โครงการเราชนะ และ ม33 เรารักกัน เคาะวันเติมเงินแล้ว
วันอังคารที่ 11 พฤษภาคม 2564
ครม. อนุมัติเพิ่มวงเงินสิทธิ์เพิ่มเติม ตามมาตรการเยียวยาของรัฐบาล  โครงการเราชนะ และ ม33 เรารักกัน เคาะวันเติมเงินแล้ว
ครม. อนุมัติเพิ่มวงเงินสิทธิ์เพิ่มเติม ตามมาตรการเยียวยาของรัฐบาล
โครงการเราชนะ และ ม33 เรารักกัน เคาะวันเติมเงินแล้ว
นายอนุชา บูรพชัยศรี โฆษกประจําสํานักนายกรัฐมนตรี เผยคณะรัฐมนตรี (ครม.) มีมติเพิ่มวงเงินสิทธิตามช่องทางที่เคยได้รับของแต่ประชาชนแต่ละกลุ่มโดยอัตโนมัติ ทั้งนี้ ผู้มีสิทธิสามารถใช้จ่ายได้จนถึงวันที่ 30 มิถุนายน 2564 โดยมีรายละเอียดดังนี้
โครงการการเราชนะ สําหรับผู้ที่ไม่เคยขอสละสิทธิ์การเข้าร่วมโครงการฯ จะได้รับเงินเพิ่มจํานวน 2,000 บาทต่อคน แบ่งเป็นสัปดาห์ละ 1,000 บาท เป็นระยะเวลา 2 สัปดาห์ โดยประชาชนกลุ่มผู้ถือบัตรสวัสดิการแห่งรัฐ และประชาชนกลุ่มผู้ที่ต้องการความช่วยเหลือเป็นพิเศษ จะได้รับเงินจํานวน 1,000 บาท รอบแรกวันที่ 21 พ.ค. 64 และรับเงินโอนจํานวน 1,000 บาท อีกครั้งในวันที่ 28 พ.ค. 64 และสําหรับประชาชนกลุ่มที่มีแอปพลิเคชัน “เป๋าตัง” จะได้รับเงินจํานวน 1,000 บาท รอบแรกในวันที่ 20 พ.ค. 64 และอีก 1,000 บาท ในวันที่ 27 พ.ค. 64 ทั้งนี้ ข้อมูลล่าสุดจากสํานักงานเศรษฐกิจการคลังเผยว่ามีผู้ได้รับสิทธิ์ในโครงการเราชนะแล้ว รวมทั้งสิ้นจํานวน 32.9 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 205,028 ล้านบาท
สําหรับโครงการ ม33 เรารักกัน จะได้รับเงินจํานวน 2,000 บาทต่อคนเช่นกัน โดยจะได้รับเงิน 1,000 บาท ครั้งแรกในวันที่ 24 พ.ค. 64 และอีก 1,000 บาทในวันที่ 31 พ.ค. 64 นี้
ส่วนโครงการเยียวยาและฟื้นฟูเศรษฐกิจอื่นๆ เช่น โครงการคนละครึ่งระยะที่3 และโครงการยิ่งใช้ยิ่งได้ กระทรวงการคลังจะเสนอเพื่อให้ครม.พิจารณาในระยะต่อไป
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โครงการประกันภัยข้าวโพดเลี้ยงสัตว์ ปีการผลิต 2564
วันอังคารที่ 11 พฤษภาคม 2564
โครงการประกันภัยข้าวโพดเลี้ยงสัตว์ ปีการผลิต 2564
เมื่อวันที่ 11 พ.ค.2564 ครม.มีมติเห็นชอบโครงการประกันภัยข้าวโพดเลี้ยงสัตว์ปีการผลิต 2564 เพื่อใช้เป็นเครื่องมือในการบริหารจัดการความเสี่ยงจากภัยธรรมชาติให้แก่เกษตรกรผู้เพาะปลูกข้าวโพดเลี้ยงสัตว์ ตามที่กระทรวงการคลังเสนอ
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในการประชุมคณะรัฐมนตรีเมื่อวันที่ 11 พฤษภาคม 2564 คณะรัฐมนตรีได้มีมติเห็นชอบโครงการประกันภัยข้าวโพดเลี้ยงสัตว์ (โครงการฯ) ปีการผลิต 2564 เพื่อใช้เป็นเครื่องมือในการบริหารจัดการความเสี่ยงจากภัยธรรมชาติให้แก่เกษตรกรผู้เพาะปลูกข้าวโพดเลี้ยงสัตว์ ตามที่กระทรวงการคลังเสนอ โดยการดําเนินโครงการฯ ปีการผลิต 2564 มีรายละเอียดรูปแบบ อัตราเบี้ยประกันภัย ความคุ้มครอง และระยะเวลาการจําหน่าย ดังนี้
1. อัตราเบี้ยประกันภัยพื้นฐานในส่วนที่ 1 (Tier 1) สําหรับลูกค้าสินเชื่อเพื่อการเพาะปลูกข้าวโพดเลี้ยงสัตว์ ของธนาคารเพื่อการเกษตรและสหกรณ์การเกษตร (ธ.ก.ส.) มีอัตราเบี้ยประกันภัย 160 บาท/ไร่ (ไม่รวมอากรแสตมป์และภาษีมูลค่าเพิ่ม) โดยมีพื้นที่เป้าหมายจํานวนไม่เกิน 2.8 ล้านไร่ ซึ่งจะได้รับการอุดหนุนเบี้ยประกันภัยจากภาครัฐ96 บาท/ไร่ และลูกค้าสินเชื่อ ธ.ก.ส. จะได้รับการอุดหนุนเบี้ยประกันภัยจาก ธ.ก.ส. อีก 64 บาท/ไร่
2. อัตราเบี้ยประกันภัยพื้นฐานในส่วนที่ 1 (Tier 1) สําหรับลูกค้าเกษตรกรทั่วไป มีอัตราเบี้ยประกันภัยสําหรับเขตพื้นที่ความเสี่ยงต่ํา 150 บาท/ไร่ เขตพื้นที่ความเสี่ยงปานกลาง และความเสี่ยงสูง 350 บาท/ไร่ และ 550 บาท/ไร่ ตามลําดับ โดยมีพื้นที่เป้าหมายจํานวนไม่เกิน 6 หมื่นไร่ ซึ่งจะได้รับการอุดหนุนเบี้ยประกันภัยจากภาครัฐ 96 บาท/ไร่
3. อัตราเบี้ยประกันภัยภาคสมัครใจ (Tier 2) สําหรับเกษตรกรที่ต้องการเอาประกันภัยเพิ่มเติม เมื่อเอาประกันภัยในส่วน Tier 1 แล้ว โดยแบ่งอัตราค่าเบี้ยประกันภัยเป็น 3 อัตรา ตามระดับความเสี่ยงภัยในแต่ละพื้นที่ คือ 90 100 และ 110 บาท/ไร่ โดยมีพื้นที่เป้าหมายจํานวนไม่เกิน 6 หมื่นไร่
4. วงเงินความคุ้มครองคงเดิม คือ วงเงินความคุ้มครองสําหรับ Tier 1 อยู่ที่ 1,500 บาท/ไร่ สําหรับภัยธรรมชาติทั้งหมด 7 ประเภท ได้แก่ 1) น้ําท่วมหรือฝนตกหนัก 2) ภัยแล้ง ฝนแล้งหรือฝนทิ้งช่วง 3) ลมพายุหรือพายุไต้ฝุ่น 4) ภัยอากาศหนาว หรือน้ําค้างแข็ง 5) ลูกเห็บ 6) ไฟไหม้ 7) ช้างป่า สําหรับภัยศัตรูพืชหรือโรคระบาด อยู่ที่ 750 บาท/ไร่ และวงเงินความคุ้มครองสําหรับ Tier 2 อยู่ที่ 240 บาท/ไร่ สําหรับภัยธรรมชาติทั้งหมด 7 ประเภท และสําหรับภัยศัตรูพืชหรือโรคระบาด อยู่ที่ 120 บาท/ไร่
5. กําหนดวันเริ่มจําหน่ายกรมธรรม์ประกันภัยข้าวโพดเลี้ยงสัตว์ฤดูฝน ตั้งแต่วันที่คณะรัฐมนตรีมีมติให้ความเห็นชอบโครงการฯ จนถึงไม่เกินวันที่ 31 พฤษภาคม 2564 และสําหรับกรมธรรม์ประกันภัยข้าวโพดเลี้ยงสัตว์ฤดูแล้ง เริ่มจําหน่ายตั้งแต่วันที่ 1 ตุลาคม 2564 จนถึงไม่เกินวันที่ 15 มกราคม 2565 ทั้งนี้ เกษตรกรสามารถซื้อกรมธรรม์ประกันภัยได้ที่ ธ.ก.ส. ทุกสาขา
สํานักนโยบายระบบการคุ้มครองผลประโยชน์ทางการเงิน สํานักงานเศรษฐกิจการคลัง
โทร. 0 2273 9020 ต่อ 3696
รัฐบาลไทย-ข่าวทำเนียบรัฐบาล-รมว.ยุติธรรม เผย กรมคุมประพฤติ นำร่อง 10 จังหวัดใช้ Video Conference สอบปากคำผู้ต้องหา เพื่อป้องกันโควิด-19 ระบาด
วันอังคารที่ 11 พฤษภาคม 2564
รมว.ยุติธรรม เผย กรมคุมประพฤติ นําร่อง 10 จังหวัดใช้ Video Conference สอบปากคําผู้ต้องหา เพื่อป้องกันโควิด-19 ระบาด
นายสมศักดิ์ เทพสุทิน รัฐมนตรีว่าการกระทรวงยุติธรรม เผย กรมคุมประพฤติ นําร่อง 10 จังหวัดใช้ Video Conference สอบปากคําผู้ต้องหา เพื่อป้องกันโควิด-19 ระบาด
วันที่ 10 พฤษภาคม 2564 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ภายหลังสถานการณ์โควิดระบาด ตนได้ตระหนักถึงปัญหาจึงมีนโยบายนําระบบการประชุมทางจอภาพมาใช้กับการปฏิบัติราชการระหว่างหน่วยงาน เพื่อนําร่องการประชุมทางจอภาพใช้สอบปากคําผู้เข้ารับการตรวจพิสูจน์ที่ถูกคุมขังในเรือนจํา ลดโอกาสการสัมผัสระหว่างบุคคลภายนอก รวมถึงพนักงานคุมประพฤติ และผู้ที่อยู่ในเรือนจําและสถานพินิจและคุ้มครองเด็กและเยาวชน เพื่อช่วยลดความเสี่ยงในการแพร่กระจายของเชื้อโควิด โดยกรมคุมประพฤติจะมีการนําร่องในจังหวัดที่มีความเสี่ยง และจังหวัดที่มีผู้เข้ารับการตรวจพิสูจน์ในเรือนจําหรือสถานพินิจฯจํานวนมาก
โดยการประชุมทางจอภาพดังกล่าวจะเริ่มในเดือนพฤษภาคมนี้ ซึ่งคาดว่าจะช่วยให้จําเลย ผู้ถูกคุมความประพฤติ ผู้ทํางานบริการสังคมแทนค่าปรับ ไม่ต้องเดินทางออกนอกพื้นที่ และลดภาระในการเดินทาง และจะมาพบพนักงานคุมประพฤติเมื่อการแพร่ระบาดลดลง ซึ่งจะร่วมมือกับศาลที่อยู่ห่างไกลกับสํานักงานใน 10 จังหวัดนําร่อง ได้แก่ กรุงเทพฯ สมุทรปราการ ชลบุรี สุรินทร์ สกลนคร แม่ฮ่องสอน นครสวรรค์ กาญจนบุรี สุราษฎร์ธานี และยะลา
ทั้งนี้ กรมคุมประพฤติจะใช้การประชุมทางจอภาพ ร่วมกับศาลยุติธรรม กรมราชทัณฑ์ และกรมพินิจและคุ้มครองเด็กและเยาวชนในช่วงโควิดระบาด ดังนี้ 1.การประชุมทางจอภาพเพื่อชี้แจงเงื่อนไขและขั้นตอนกับผู้กระทําผิดทันทีที่ศาลมีคําสั่งให้สืบเสาะและพินิจหรือสั่งคุมประพฤติ 2. การประชุมทางจอภาพเพื่อให้ศาลซักถามพนักงานคุมประพฤติกรณีผู้ถูกคุมความประพฤติผิดเงื่อนไขหรือมีพฤติการณ์เปลี่ยนแปลง 3.การประชุมทางจอภาพเพื่อสอบปากคําจําเลยหรือผู้เข้ารับการตรวจพิสูจน์ที่ถูกคุมขังในเรือนจําและสถานพินิจฯ
นายสมศักดิ์ เปิดเผยอีกว่า ขณะที่การสอบปากคําผ่านทางจอภาพกับจําเลย และผู้เข้ารับการตรวจพิสูจน์ที่ถูกคุมขังในเรือนจําและสถานพินิจฯ จะเริ่มดําเนินการกับผู้เข้ารับการตรวจพิสูจน์ก่อนภายในเดือนพฤษภาคม ซึ่งจะช่วยป้องกันการสัมผัสและลดการแพร่ระบาดของเชื้อโควิด โดยเฉพาะในสถานการณ์ที่เรือนจําไม่ต้องการให้บุคคลภายนอกเข้าพื้นที่เรือนจํา โดยจะนําร่องในจังหวัดที่มีผู้เข้ารับการตรวจพิสูจน์ในเรือนจําจํานวนมาก ได้แก่ กรุงเทพฯ สมุทรปราการ อุบลราชธานี ศรีสะเกษ ชลบุรี เป็นต้น และการสอบปากคําจําเลยจะเริ่มในระยะถัดไปในเดือนกรกฎาคมนี้
รัฐบาลไทย-ข่าวทำเนียบรัฐบาล-ศบค.มท. แจ้งผู้ว่าฯ ทุกจังหวัดกราบนมัสการเจ้าคณะจังหวัดทั่วประเทศ ดำเนินมาตรการสาธารณสุขในช่วงการประกอบพิธีเจริญพระพุทธมนต์บทรัตนสูตร เพื่อสกัดกั้นการระบาดโควิด-19
วันอังคารที่ 11 พฤษภาคม 2564
ศบค.มท. แจ้งผู้ว่าฯ ทุกจังหวัดกราบนมัสการเจ้าคณะจังหวัดทั่วประเทศ ดําเนินมาตรการสาธารณสุขในช่วงการประกอบพิธีเจริญพระพุทธมนต์บทรัตนสูตร เพื่อสกัดกั้นการระบาดโควิด-19
ศบค.มท. แจ้งผู้ว่าฯ ทุกจังหวัดกราบนมัสการเจ้าคณะจังหวัดทั่วประเทศ ดําเนินมาตรการสาธารณสุขในช่วงการประกอบพิธีเจริญพระพุทธมนต์บทรัตนสูตร เพื่อสกัดกั้นการระบาดโควิด-19
วันนี้ (11 พ.ค. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ด้วยมหาเถรสมาคมได้มีมติครั้งที่ พิเศษ 4/2564 เมื่อวันที่ 5 พฤษภาคม 2564 กําหนดให้วัดทุกวัดทั่วประเทศประกอบพิธีเจริญพระพุทธมนต์บทรัตนสูตร ในวันที่ 11 พฤษภาคม 2564 เวลา 17.00 น. และหลังจากวันดังกล่าว ให้สวดบทรัตนสูตรหลังจากทําวัตรเย็นทุกวัน
เพื่อให้เป็นไปตามมาตรการที่กระทรวงสาธารณสุขกําหนด นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัดกราบนมัสการ ประสานขอความร่วมมือไปยังเจ้าคณะจังหวัด เจ้าอาวาส และผู้ปกครองคณะสงฆ์ ดําเนินการตามมาตรการสาธารณสุข ได้แก่ การรักษาระยะห่าง การสวมหน้ากากผ้า/หน้ากากอนามัย การล้างมือบ่อย ๆ และการตรวจวัดอุณหภูมิ ในช่วงการประกอบพิธีฯ ดังกล่าว เพื่อเป็นการสกัดกั้นและป้องกันการแพร่ระบาดของโรคโควิด-19
รัฐบาลไทย-ข่าวทำเนียบรัฐบาล-จุรินทร์ นำ พาณิชย์จัดโมบายพาณิชย์ ลดราคา ! ช่วยประชาชน 730 คัน ลดสูงสุด 60% ช่วยประชาชนช่วงโควิด ตระเวนจอดขายของราคาถูก 500 ชุมชน ทั้งกรุงเทพและปริมณฑล
วันอังคารที่ 11 พฤษภาคม 2564
จุรินทร์ นํา พาณิชย์จัดโมบายพาณิชย์ ลดราคา ! ช่วยประชาชน 730 คัน ลดสูงสุด 60% ช่วยประชาชนช่วงโควิด ตระเวนจอดขายของราคาถูก 500 ชุมชน ทั้งกรุงเทพและปริมณฑล
นายจุรินทร์  ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรีและรัฐมนตรีว่าการกระทรวงพาณิชย์  นายบุณยฤทธิ์ กัลยาณมิตร ปลัดกระทรวงพาณิชย์ นายวัฒนศักย์ เสือเอี่ยม อธิบดีกรมการค้าภายใน
งาน Mobile พาณิชย์ลดราคา ! ช่วยประชาชน Lot 10 ณ บริเวณป้ายกระทรวงพาณิชย์ (ร้ัวด้านหน้าริมถนน)
นายจุรินทร์ กล่าวว่า
วันนี้เป็นการเปิดตัวโครงการพาณิชย์ลดราคา! ช่วยประชาชน Lot ที่ 10 ซึ่งดําเนินการมาแล้ว 9 Lot โดย Lot นี้ กระทรวงพาณิชย์จัดในรูปแบบรถ Mobile พาณิชย์ลดราคา!ช่วยประชาชน ที่จะตระเวนไปจําหน่ายสินค้าราคาถูกทั่วกรุงเทพและปริมณฑล เพื่อช่วยเหลือพี่น้องประชาชนในพื้นที่กรุงเทพฯและปริมณฑลในช่วงที่เกิดวิกฤตโควิด เพื่อที่จะให้สามารถนําสินค้าและให้บริการสินค้าต่างๆในราคาถูกไปจําหน่ายให้พี่น้องประชาชนถึงชุมชนต่างๆ ให้พี่น้องประชาชนที่จําเป็นต้องกักตัวอยู่ในชุมชนสามารถได้รับบริการที่ทั่วถึง โดยได้จัดรถ Mobile ทั้งหมด 730 คัน วิ่งกระจายไปทั่วกรุงเทพและปริมณฑล ส่วนนึงจะไปจอดที่สํานักงานเขตทั้ง 50 เขต ทั่วกรุงเทพมหานคร จอดประมาณครึ่งวัน แล้วจะตระเวนไปตามจุดและชุมชนต่างๆ จะเข้าไปในชุมชนประมาณ 400-500 ชุมชน
สินค้าราคาถูกประกอบด้วย 2 ส่วน 1.สินค้าที่จําเป็นต่อการบริโภค 6 ชนิด
และ 2.สินค้าอุปโภคบริโภค 6 หมวด
สําหรับสินค้าจําเป็นต่อการดํารงชีพในชีวิตประจําวัน 6 ชนิดประกอบด้วย 1.ข้าวสารถุงเป็นข้าวหอมมะลิ กิโลกรัมละ 30 บาท 2.ไข่ไก่ เบอร์สาม 3-4 แผงละ 30 ฟอง ราคา 83 บาท ตกฟองละ 2.77 บาท 3.น้ํามันพืชขนาด 1 ลิตร ขวดละ 43 บาท 4.น้ําตาลถุงละ 1 กิโลกรัม 20 บาท 5.บะหมี่กึ่งสําเร็จรูปซองละ 5 บาท และ 6.ปลากระป๋อง กระป๋องละ 12 บาท
และสินค้าเพื่อการอุปโภคบริโภคอีก 6 หมวด หมวดที่หนึ่งอาหารสําเร็จรูปมี 11 รายการ ลดสูงสุด 33% หมวดที่สองซอสปรุงรส 16 รายการ ลดสูงสุด 28% หมวดที่สามของใช้ประจําวัน 16 รายการ ลดสูงสุด 50% หมวดที่สี่สินค้าสําหรับชําระร่างกาย 4 รายการ ลดสูงสุด 60% หมวดที่ห้าสินค้าสําหรับการซักล้าง 23 รายการ ลดสูงสุด 54% และหมวดที่หกยา 3 รายการ ลดสูงสุด 23%
โดยภาพรวมสินค้าเพื่ออุปโภคบริโภค 6 หมวดนี้ ลดราคาเฉลี่ยสูงสุด 60%
โดยจะเริ่มดําเนินการออกให้บริการพี่น้องประชาชนในพื้นที่กรุงเทพมหานครและปริมณฑลประมาณ 400-500 ชุมชนตั้งแต่วันนี้เป็นต้นไปเป็นเวลา 30 วันถึงวันที่ 8 มิถุนายน
คาดว่าจะช่วยลดภาระค่าของชีพให้กับพี่น้องประชาชนได้ไม่ต่ํากว่า 250 ล้านบาท
ได้รับความร่วมมือจากตลาดทั้งหมด 7 ตลาด 1.ตลาดสี่มุมเมือง 2.ตลาดไท 3.ตลาดยิ่งเจริญ 4.ตลาดมีนบุรี 5. ตลาดเวิลด์มาร์เก็ต
6.ตลาดเสรีสายห้า และ 7.ตลาดบางใหญ่
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี พร้อมยกระดับให้บริการประชาชน เปิดยื่นคำร้องขอยึดทรัพย์ผ่านระบบออนไลน์ ผ่านสำนักงานบังคับคดี 104 แห่งทั่วประเทศ
วันอังคารที่ 11 พฤษภาคม 2564
กระทรวงยุติธรรม โดยกรมบังคับคดี พร้อมยกระดับให้บริการประชาชน เปิดยื่นคําร้องขอยึดทรัพย์ผ่านระบบออนไลน์ ผ่านสํานักงานบังคับคดี 104 แห่งทั่วประเทศ
กรมบังคับคดี พร้อมยกระดับให้บริการประชาชน เปิดยื่นคําร้องขอยึดทรัพย์ผ่านระบบออนไลน์ ผ่านสํานักงานบังคับคดี 104 แห่งทั่วประเทศ
นางอรัญญา ทองน้ําตะโก อธิบดีกรมบังคับคดี เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม มีความมุ่งหวังยกระดับการให้บริการแก่ประชาชน ตามนโยบายรัฐบาล Thailand 4.0 จึงนําเทคโนโลยีมาปรับใช้เพื่ออํานวยความสะดวก รวดเร็ว ลดขั้นตอน และลดภาระค่าใช้จ่ายในการเดินทางของประชาชนผู้ใช้บริการ อีกทั้งยังเป็นการป้องกันการแพร่ระบาดของเชื้อโควิดที่กําลังระบาดอยู่ในขณะนี้ จึงสั่งการให้กรมบังคับคดี กระทรวงยุติธรรม เปิดให้บริการยื่นคําร้องขอยึดทรัพย์ ผ่านทางระบบอิเล็กทรอนิกส์ (e-Filing) ได้ที่สํานักงานบังคับคดี จํานวน 104 แห่ง โดยเริ่มตั้งแต่วันที่ 3 พฤษภาคม 2564 เป็นต้นไป
อธิบดีกรมบังคับคดี เปิดเผยอีกว่า ผู้ใช้บริการสามารถลงทะเบียน เพื่อขอรหัสการใช้งานผ่านทางเว็บไซต์กรมบังคับคดี www.led.go.th ในหัวข้อ ระบบการยื่นคําร้องทางอิเล็กทรอนิกส์ แล้วยืนยันตัวตนครั้งแรกได้ที่สํานักงานบังคับคดีทั่วประเทศ โดยระบบจะแจ้งผลการอนุมัติการใช้งาน username และ password ผ่านทางอีเมลที่ผู้ใช้บริการแจ้งไว้ จากนั้นผู้ใช้บริการสามารถเข้าใช้ระบบพร้อมดําเนินการยื่นคําร้องขอยึดทรัพย์สินได้ด้วยตนเอง
โดยประชาชนสามารถตรวจดูรายชื่อสํานักงานบังคับคดีที่เปิดให้บริการระบบอิเล็กทรอนิกส์ (e-Filing) ได้ที่เว็บไซต์กรมบังคับคดี www.led.go.th หรือหากมีข้อสงสัยสามารถสอบถามรายละเอียดเพิ่มเติมได้ที่ 0-2881-4999 หรือสายด่วน กรมบังคับคดี 1111 กด 79 และสํานักงานบังคับคดีจังหวัด และสาขาทั่วประเทศ
รัฐบาลไทย-ข่าวทำเนียบรัฐบาล-สมเด็จพระสังฆราช  นำคณะสงฆ์และประชาชนทั่วประเทศ ร่วมพิธีเจริญพระพุทธมนต์ สร้างขวัญกำลังใจและเพื่อความเป็นสิริมงคล
วันอังคารที่ 11 พฤษภาคม 2564
สมเด็จพระสังฆราช  นําคณะสงฆ์และประชาชนทั่วประเทศ ร่วมพิธีเจริญพระพุทธมนต์ สร้างขวัญกําลังใจและเพื่อความเป็นสิริมงคล
สมเด็จพระสังฆราช  นําคณะสงฆ์และประชาชนทั่วประเทศ ร่วมพิธีเจริญพระพุทธมนต์ สร้างขวัญกําลังใจและเพื่อความเป็นสิริมงคล
วันนี้ (11 พฤษภาคม 2564) เวลา 17.00 น. ณ วัดราชบพิธสถิตมหาสีมาราม สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประธานฝ่ายสงฆ์ นําคณะสงฆ์และประชาชนทั่วประเทศ ร่วมพิธีเจริญพระพุทธมนต์ เพื่อสร้างขวัญและกําลังใจให้กับประชาชน และเพื่อความเป็นสิริมงคล โดยมีนายอนุชา นาคาศัย รัฐมนตรีประจําสํานักนายกรัฐมนตรี เป็นประธานฝ่ายฆราวาส มีการถ่ายทอดสดให้ประชาชนร่วมพิธีพร้อมกันทั่วประเทศผ่านช่อง NBT2HD
ในโอกาสนี้ พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้จัดพิมพ์หนังสือสวดมนต์ จํานวน 10,000 เล่ม สําหรับพระราชทานให้สํานักงานพระพุทธศาสนาแห่งชาติเพื่อนําไปมอบให้กับวัดต่างๆ ที่ใช้เป็นสถานที่จัดพิธีเจริญพระพุทธมนต์ดังกล่าวอีกด้วย ซึ่งในกรุงเทพมหานคร จัดขึ้นที่วัดราชบพิธสถิตมหาสีมาราม เขตพระนคร วัดไตรมิตรวิทยาราม เขตสัมพันธวงศ์ และ วัดพระเชตุพนวิมลมังคราราม เขตพระนคร ส่วนภูมิภาค กําหนดให้วัดในนามเขตปกครองหนต่างๆ ดังนี้ เขตปกครองหนกลาง ณ วัดพนัญเชิงจังหวัดพระนครศรีอยุธยา เขตปกครองหนเหนือ ณ วัดพระสิงห์ จังหวัดเชียงใหม่ เขตปกครองหนตะวันออก ณ วัดพระธาตุเชิงชุม จังหวัดสกลนคร และ เขตปกครองหนใต้ ณ วัดกระพังสุรินทร์ จังหวัดตรัง ในส่วนของวัดอื่นทั่วไปและวัดไทยในต่างประเทศให้พิจารณาจัดพิธีตามความเหมาะสม
การจัดพิธีเจริญพระพุทธมนต์ครั้งนี้ เป็นไปตามมติของมหาเถรสมาคม เพื่อสร้างขวัญกําลังใจให้ประชาชนที่กําลังเผชิญกับวิกฤติสถานการณ์แพร่ระบาดเชื้อไวรัสโควิด - 19 ที่พบการแพร่ระบาดในวงกว้าง และพบว่ามีผู้เสียชีวิตเพิ่มมากขึ้น ส่งผลกระทบต่อสภาพจิตใจ สร้างความวิตกกังวลแก่ประชาชน ทําให้ไม่สามารถใช้ชีวิตประจําวันได้ตามปกติ
รัฐมนตรีประจําสํานักนายกรัฐมนตรี กล่าวว่า นายกรัฐมนตรีมีความเป็นห่วงสภาพจิตใจของประชาชนท่ามกลางวิกฤติการแพร่ระบาดโควิด - 19 ที่ทั่วโลกกําลังเผชิญอยู่ ซึ่งการประกอบพิธีเจริญพระพุทธมนต์นั้น เป็นไปตามวิถีของชาวพุทธ ที่มีพระพุทธศาสนาเป็นศูนย์รวมจิตใจในยามทุกข์ยาก ส่วนตัวมองว่าการเห็นต่างเป็นสิทธิส่วนบุคคล แต่ทั้งนี้ ขอให้ทุกฝ่ายเข้าใจว่าการจัดพิธีเจริญพระพุทธมนต์นั้น เป็นสิ่งที่จะช่วยเยียวยาสภาพจิตใจ ก่อให้เกิดปัญญาในการดํารงชีวิตอย่างมีสติและรอบคอบ เพื่อให้ประชาชนกลับมามีพลังในการดําเนินชีวิตในสภาวการณ์เช่นนี้ให้ได้
..................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.สุชาติ รับมอบหน้ากากอนามัยและชุด PPE จากภาคเอกชนให้กระทรวงแรงงานนำไปมอบบุคลากรทางการแพทย์สู้โควิด-19
วันอังคารที่ 11 พฤษภาคม 2564
รมว.สุชาติ รับมอบหน้ากากอนามัยและชุด PPE จากภาคเอกชนให้กระทรวงแรงงานนําไปมอบบุคลากรทางการแพทย์สู้โควิด-19
รัฐมนตรีว่าการกระทรวงแรงงาน รับมอบหน้ากากอนามัยและชุด PPE จากผู้แทนบริษัท ภาคเอกชน ให้กระทรวงแรงงานนําไปส่งมอบให้เจ้าหน้าที่และบุคลากรทางการแพทย์ที่ตรวจโควิด-19 เชิงรุก แก่ผู้ประกันตน แรงงานนอกระบบ และประชาชนทั่วไป ป้องกันโควิด-19
เมื่อวันที่ 11 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน รับมอบหน้ากากอนามัยและชุด PPE จากคณะผู้แทนบริษัท ภาคเอกชน เพื่อให้กระทรวงแรงงานนําไปส่งมอบให้เจ้าหน้าที่และบุคลากรทางการแพทย์ที่ตรวจโควิด-19 เชิงรุก แก่ผู้ประกันตน แรงงานนอกระบบ และประชาชนทั่วไป เพื่อป้องกันโควิด-19 ณ ห้องจัตุมงคล ชั้น 6 อาคารกระทรวงแรงงาน โดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายไพโรจน์ โชติกเสถียร รองปลัดกระทรวงแรงงาน รักษาราชการแทน อธิบดีกรมการจัดหางาน เข้าร่วมในครั้งนี้ด้วย โดยมีภาคเอกชนร่วมมอบจํานวน 7 คณะ ได้แก่ 1) บริษัท อิตาเลียนไทย ดีเวล็อปเมนต์ จํากัด (มหาชน) มอบหน้ากากอนามัย จํานวน 161 กล่อง 200,000 ชิ้น 2) สมาคมการค้าพัฒนาศักยภาพผู้ประกอบการนําเข้าแรงงานต่างด้าวมอบหน้ากากอนามัย จํานวน 117 กล่อง 300,000 ชิ้น 3) สมาคมการค้าพัฒนาแรงงาน มอบหน้ากากอนามัย จํานวน 86 กล่อง 300,000 ชิ้น 4) คุณชัชวาล เจียรวรานนท์ มอบหน้ากากอนามัย จํานวน 1,050,000 ชิ้น ชุด PPE จํานวน 1,000 ชุด 5) ตัวแทนผู้ประกอบการนายจ้างจังหวัดระยอง
มอบหน้ากากอนามัย จํานวน 100,000 ชิ้น 6) บริษัทนําเข้าแรงงานต่างด้าวเข้ามาทํางานในประเทศ มอบหน้ากากอนามัย จํานวน 50,000 ชิ้น และ 7) สมาคมการค้าอุตสาหกรรมไทย-จีน มอบหน้ากากอนามัย จํานวน 52 กล่อง 100,000 ชิ้น ชุด PPE 1,000 ชุด
รัฐบาลไทย-ข่าวทำเนียบรัฐบาล-รัฐบาลเพิ่ม “แรงงาน” กลุ่มเป้าหมายเตรียมรับบริการฉีดวัคซีนโควิด-19 เล็งฉีดวัคซีนแรงงาน 16 ล้านคน กทม.ลุยฉีดอาชีพเสี่ยง
วันอังคารที่ 11 พฤษภาคม 2564
รัฐบาลเพิ่ม “แรงงาน” กลุ่มเป้าหมายเตรียมรับบริการฉีดวัคซีนโควิด-19 เล็งฉีดวัคซีนแรงงาน 16 ล้านคน กทม.ลุยฉีดอาชีพเสี่ยง
รัฐบาลเพิ่ม “แรงงาน” กลุ่มเป้าหมายเตรียมรับบริการฉีดวัคซีนโควิด-19 เล็งฉีดวัคซีนแรงงาน 16 ล้านคน กทม.ลุยฉีดอาชีพเสี่ยง
นางสาวรัชดา ธนาดิเรก รองโฆษกประจําสํานักนายกรัฐมนตรี เผยกระทรวงสาธารณสุข กระทรวงมหาดไทย สภาพัฒนาเศรษฐกิจและสังคม สภาอุตสาหกรรม สภาหอการค้า ภาคเอกชน ตามมติที่ประชุมคณะกรรมการโรคติดต่อแห่งชาติที่ผ่านมา เห็นชอบเพิ่มประชากรวัยแรงงานระบบประกันสังคม รวม 16 ล้านคนแรงงาน เป็นกลุ่มเป้าหมายในการรับบริการฉีดวัคซีนโควิด-19 โดยมีสํานักงานประกันสังคม และจังหวัดจะเป็นผู้รวบรวมจํานวนและรายชื่อแรงงานที่จะรับวัคซีนโควิด-19 เพื่อส่งให้กระทรวงสาธารณสุข ขณะเดียวกันก็ เร่งฉีดวัคซีนโควิด19 ให้กับกลุ่มเสี่ยง ผู้สัมผัสเสี่ยงและประชาชนทุกๆ คน ให้มากที่สุดและเร็วที่สุด เพื่อเร่งควบคุมการแพร่ระบาดได้เร็วที่สุด โดยข้อมูลล่าสุดได้มีการฉีดสะสมแล้ว 1,809,894 โดส โดยในพื้นที่ กทม การฉีดวัคซีนโควิด19 สะสม 315,504 โดส
สําหรับในพื้นที่ กทม. จัดสถานที่ให้บริการฉีดวัคซีนนอกโรงพยายาลทั่วพื้นที่ กทม. 25 แห่ง เพื่อให้ประชาชนสามารถเดินทางมาฉีดวัคซีนได้สะดวกมากขึ้น เน้นกลุ่มที่มีอาชีพเสี่ยงที่มีโอกาสสัมผัสกับคนจํานวนมาก เช่น พนักงานขับรถโดยสารประจําทาง แท็กซี่ วินมอเตอร์ไซค์ คนขับเรือ ครู เป็นต้น โดยจะเปิดให้บริการฉีดวัคซีนครบทั้งหมด 25 แห่งในวันที่ 21 พ.ค. มีเป้าหมายจะฉีดวันละ 50,000 คนให้กับประชาชนกลุ่มอาชีพเสี่ยง เช่น ครู ผู้ขับขี่รถสาธารณะ พนักงานเก็บขยะ เป็นต้น เพื่อควบคุมการแพร่ระบาด ขณะเดียวกัน ยังให้บริการฉีดวัคซีนโควิด19 ในโรงพยาบาลในพื้นที่กทม. อีก 126 แห่ง สําหรับกลุ่มผู้ป่วยโรคเรื้อรัง 7 กลุ่มโรค เป้าหมายวันละ 30,000 คน รวมแล้วจะฉีดให้ได้วันละ 80,000 คน
.........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-CAAT เน้นย้ำ สายการบินต้องตรวจสอบ COE ของผู้โดยสารก่อนขึ้นเครื่องบินเข้าไทยอย่างเคร่งครัด
วันอังคารที่ 11 พฤษภาคม 2564
CAAT เน้นย้ํา สายการบินต้องตรวจสอบ COE ของผู้โดยสารก่อนขึ้นเครื่องบินเข้าไทยอย่างเคร่งครัด
สํานักงานการบินพลเรือนแห่งประเทศไทย (CAAT) ผู้กํากับดูแลเที่ยวบินเข้าประเทศไทย ขอเน้นย้ําสายการบินอีกครั้งในการตรวจสอบ COE ของผู้โดยสารทุกคนก่อนขึ้นเครื่องบินจากประเทศต้นทางทุกประเทศอย่างเคร่งครัด
ตามที่กระทรวงการต่างประเทศมีมติระงับการออกหนังสือรับรองการเดินทางเข้าประเทศไทย Certificate of Entry / COE) ให้กับชาวต่างชาติที่มาจากประเทศปากีสถาน บังกลาเทศ และเนปาล ชั่วคราวมีผลตั้งแต่วันที่ 10 พฤษภาคม 2564 จากการตรวจพบว่าหญิงชาวไทยที่เดินทางกลับมาจากประเทศปากีสถาน และปัจจุบันอยู่ในสถานที่กักกันของรัฐ (State Quarantine) ติดเชื้อไวรัส COVID-19 สายพันธุ์อินเดีย
สํานักงานการบินพลเรือนแห่งประเทศไทย (CAAT) ผู้กํากับดูแลเที่ยวบินเข้าประเทศไทย ขอเน้นย้ําสายการบินอีกครั้งในการตรวจสอบ COE ของผู้โดยสารทุกคนก่อนขึ้นเครื่องบินจากประเทศต้นทางทุกประเทศอย่างเคร่งครัด เพื่อให้สอดคล้องกับมาตรการของกระทรวงการต่างประเทศในการคัดกรองบุคคลเข้าประเทศอย่างมีประสิทธิภาพสูงสุด โดยเฉพาะการเดินทางจาก 3 ประเทศดังกล่าวเพื่อเดินทางเข้าประเทศไทย โดย CAAT ได้ออกหนังสือเน้นย้ําสายการบินในการตรวจสอบ COE อย่างเข้มงวด ตั้งแต่วันที่ 4 พฤษภาคม 2564 ที่ผ่านมาซึ่งหากพบว่ามีผู้โดยสารเดินทางเข้าประเทศไทยโดยไม่มี COE สายการบินจะต้องรับผิดชอบการส่งผู้โดยสารกลับประเทศต้นทางในกรณีที่ไม่สามารถเข้าประเทศไทย หรือต้องดูแลผู้โดยสารจนกว่าจะมีการดําเนินการอย่างหนึ่งอย่างใด
CAAT จึงขอให้สายการบินปฏิบัติตามมาตรการที่ได้ประกาศไปอย่างเคร่งครัด หากพบว่ามีการขนส่งผู้โดยสารที่ไม่มี COE CAAT จะดําเนินมาตรการด้านการอนุญาตทําการบินเข้าประเทศต่อไป
รัฐบาลไทย-ข่าวทำเนียบรัฐบาล-ปลัด วธ. เข้าร่วมปฐมนิเทศโครงการพัฒนานักบริหารระดับสูง : ผู้นำแห่งการเปลี่ยนแปลง (หลักสูตร ป.ย.ป.) ประจำปีงบประมาณ พ.ศ. ๒๕๖๔
วันพุธที่ 12 พฤษภาคม 2564
ปลัด วธ. เข้าร่วมปฐมนิเทศโครงการพัฒนานักบริหารระดับสูง : ผู้นําแห่งการเปลี่ยนแปลง (หลักสูตร ป.ย.ป.) ประจําปีงบประมาณ พ.ศ. ๒๕๖๔
การปฐมนิเทศโครงการพัฒนานักบริหารระดับสูง : ผู้นําแห่งการเปลี่ยนแปลง (หลักสูตร ป.ย.ป.) ประจําปีงบประมาณ พ.ศ. ๒๕๖๔ และนําเสนอแนวคิดการขับเคลื่อนแผนแม่บทเฉพาะกิจภายใต้ยุทธศาสตร์ชาติอันเป็นผลมาจากสถานการณ์โควิด-๑๙ พ.ศ. ๒๕๖๔-๒๕๖๕
วันที่ ๑๒ พฤษภาคม ๒๕๖๔ เวลา ๐๙.๐๐ น. นายวิษณุ เครืองาม รองนายกรัฐมนตรี เป็นประธานการปฐมนิเทศโครงการพัฒนานักบริหารระดับสูง : ผู้นําแห่งการเปลี่ยนแปลง (หลักสูตร ป.ย.ป.) ประจําปีงบประมาณ พ.ศ. ๒๕๖๔ และนําเสนอแนวคิดการขับเคลื่อนแผนแม่บทเฉพาะกิจภายใต้ยุทธศาสตร์ชาติอันเป็นผลมาจากสถานการณ์โควิด-๑๙ พ.ศ. ๒๕๖๔-๒๕๖๕ ให้เกิดผลเป็นรูปธรรม (ผ่านระบบการประชุมอิเล็กทรอนิกส์) โดยมี นางยุพา ทวีวัฒนะกิจบวร ปลัดกระทรวงวัฒนธรรม หัวหน้าส่วนราชการ ผู้บริหาร และเจ้าหน้าที่ที่เกี่ยวข้อง เข้าร่วม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-ดีอีเอส ร่วมบันทึกเทปถวายพระพร ในโอกาสวันมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี
วันพุธที่ 12 พฤษภาคม 2564
ดีอีเอส ร่วมบันทึกเทปถวายพระพร ในโอกาสวันมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี
ดีอีเอส ร่วมบันทึกเทปถวายพระพร ในโอกาสวันมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี
เมื่อวันที่12พฤษภาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมบันทึกเทปถวายพระพรในโอกาสวันมหามงคลเฉลิมพระชนมพรรษาสมเด็จพระนางเจ้าสุทิดาพัชรสุธาพิมลลักษณพระบรมราชินีในวันที่3มิถุนายน2564โดยมีนายทศพล เพ็งส้มผู้ช่วยรัฐมนตรีประจํานายกรัฐมนตรีปฏิบัติหน้าที่ประจํากระทรวงดิจิทัลเพื่อเศรษฐกิจและสังคมนายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมนายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคมและนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมร่วมบันทึกเทปณชั้น1สตูดิโอ5อาคารปฏิบัติการ สถานีโทรทัศน์ช่อง9
********
รัฐบาลไทย-ข่าวทำเนียบรัฐบาล-รมว.วธ นำผู้บริหาร วธ. บันทึกเทปโทรทัศน์ถวายพระพรชัยมงคล เนื่องในโอกาสวันเฉลิมพระชนมพรรษา ๓ มิถุนายน ๒๕๖๔
วันพุธที่ 12 พฤษภาคม 2564
รมว.วธ นําผู้บริหาร วธ. บันทึกเทปโทรทัศน์ถวายพระพรชัยมงคล เนื่องในโอกาสวันเฉลิมพระชนมพรรษา ๓ มิถุนายน ๒๕๖๔
บันทึกเทปโทรทัศน์ถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน ๒๕๖๔
วันที่ ๑๒ พฤษภาคม ๒๕๖๔ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยนายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม และนายประสพ เรียงเงิน รองปลัดกระทรวงวัฒนธรรม ร่วมบันทึกเทปโทรทัศน์ถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน ๒๕๖๔ ณ ห้องส่ง ๕ สถานีโทรทัศน์ช่อง ๙ MCOT HD
รัฐบาลไทย-ข่าวทำเนียบรัฐบาล-ปลัดวธ.รับมอบสิ่งของบริจาคจากข้าราชการ เจ้าหน้าที่กระทรวงวัฒนธรรม เพื่อร่วมในโครงการ “ปันน้ำใจ คนไทยไม่ทิ้งกัน”
วันพุธที่ 12 พฤษภาคม 2564
ปลัดวธ.รับมอบสิ่งของบริจาคจากข้าราชการ เจ้าหน้าที่กระทรวงวัฒนธรรม เพื่อร่วมในโครงการ “ปันน้ําใจ คนไทยไม่ทิ้งกัน”
ปลัดวธ.รับมอบสิ่งของบริจาคจากข้าราชการ เจ้าหน้าที่กระทรวงวัฒนธรรม เพื่อร่วมในโครงการ “ปันน้ําใจ คนไทยไม่ทิ้งกัน”
วันที่ ๑๒ พฤษภาคม ๒๕๖๔ เวลา ๑๕.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม รับมอบสิ่งของบริจาคจากข้าราชการ เจ้าหน้าที่กระทรวงวัฒนธรรม เพื่อร่วมในโครงการ “ปันน้ําใจ คนไทยไม่ทิ้งกัน” ช่วยเหลือผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) และส่งต่อกําลังใจไปยังบุคลากรทางการแพทย์ โดยมีนายกิตติพันธ์ พานสุวรรณ รองปลัดกระทรวงวัฒนธรรม นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรมร่วมบริจาค ณ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-นายกรัฐมนตรี ตรวจเยี่ยมสถานที่ฉีดวัคซีนโควิด 19 ที่ห้างเซ็นทรัลลาดพร้าว
วันพุธที่ 12 พฤษภาคม 2564
นายกรัฐมนตรี ตรวจเยี่ยมสถานที่ฉีดวัคซีนโควิด 19 ที่ห้างเซ็นทรัลลาดพร้าว
นายกรัฐมนตรี ตรวจเยี่ยมหน่วยบริการฉีดวัคซีนโควิด 19 นอกโรงพยาบาลแห่งแรกของ กทม. รองรับกลุ่มบุคลากรด่านหน้าและอาชีพเสี่ยง ที่ห้างสรรพสินค้าเซ็นทรัลลาดพร้าว เขตจตุจักร ตั้งเป้าฉีดวันละ 1,000 คน
นายกรัฐมนตรี ตรวจเยี่ยมหน่วยบริการฉีดวัคซีนโควิด 19 นอกโรงพยาบาลแห่งแรกของ กทม. รองรับกลุ่มบุคลากรด่านหน้าและอาชีพเสี่ยง ที่ห้างสรรพสินค้าเซ็นทรัลลาดพร้าว เขตจตุจักร ตั้งเป้าฉีดวันละ 1,000 คน
วันนี้ (12 พฤษภาคม 2564) ที่บริเวณชั้น 3sky Hall ศูนย์การค้าเซ็นทรัลลาดพร้าว เขตจตุจักร พลเอก ประยุทธ์ จันทร์โอชา นายกรัฐมนตรีตรวจเยี่ยมการเตรียมความพร้อม การจัดสถานที่ฉีดวัคซีนโควิด 19 โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมคณะผู้บริหารกระทรวงสาธารณสุข และพล.ต.อ.อัศวิน ขวัญเมือง ผู้ว่าราชการกรุงเทพมหานคร พร้อมคณะร่วมให้การต้อนรับ
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่าในวันนี้นายกรัฐมนตรีมาตรวจเยี่ยมความพร้อมในการให้บริการฉีดวัคซีนนอกโรงพยาบาล ตามแผนการขยายหน่วยบริการ โดยสนับสนุนให้องค์กร หน่วยงานภาครัฐและเอกชนเข้ามามีส่วนร่วมในการจัดบริการฉีดวัคซีน เช่น ในห้างสรรพสินค้า ในชุมชน เพื่ออํานวยความสะดวกในการเข้าถึง ซึ่งในวันนี้กรุงเทพมหานครร่วมกับสภาหอการค้าไทย โรงพยาบาลรามาธิบดี และโรงพยาบาลพระมงกุฎเกล้า เปิดให้บริการฉีดวัคซีนนอกโรงพยาบาลอย่างเป็นทางการครั้งแรก แก่บุคลากรทางการแพทย์ เจ้าหน้าที่ด่านหน้า อาสาสมัคร และกลุ่มอาชีพเสี่ยง ใช้พื้นที่ศูนย์การค้าเซ็นทรัล ลาดพร้าว ให้บริการฉีดวัคซีนได้ 1,000 คน /วัน เป็นไปตามนโยบายของพลเอกประยุทธ์ จันทร์โอชา นายกรัฐมนตรี ที่ให้จัดหาวัคซีนและฉีดให้กับผู้อาศัยอยู่ในประเทศทุกคนอย่างรวดเร็วและครอบคลุม เน้นฉีดในกลุ่มบุคลากรทางการแพทย์และสาธารณสุข ทั้งภาครัฐและเอกชน และกลุ่มผู้ปฏิบัติงานใกล้ชิดกลุ่มเสี่ยงเพื่อเพิ่มความปลอดภัยให้แก่บุคลากรด่านหน้า รวมทั้งในพื้นที่ระบาด รวมถึงเตรียมความพร้อมเมื่อมีวัคซีนเข้ามาจํานวนมากในปลายเดือนพฤษภาคมนี้
“ขอขอบคุณความร่วมมือจากภาครัฐ ภาคเอกชน และหน่วยงานที่เกี่ยวข้องที่มีส่วนร่วมกระจายวัคซีนสู่ประชาชนได้รวดเร็วและทั่วถึงมากยิ่งขึ้น การบริการฉีดวัคซีนนอกโรงพยาบาลในวันนี้พบว่ามีความพร้อมให้บริการประชาชนอย่างเต็มที่ มีความปลอดภัย เป็นไปตามมาตรฐานของกระทรวงสาธารณสุข และประชาชนสามารถเข้าถึงบริการได้อย่างสะดวก” นายอนุทิน กล่าว
สําหรับศูนย์การค้าเซ็นทรัลลาดพร้าว เป็นหน่วยบริการฉีดวัคซีนนอกโรงพยาบาลของเอกชนแห่งแรก ซึ่งมีพื้นที่ขนาดใหญ่ และมีระบบที่เป็นไปตามมาตรฐาน อาทิ จุดลงทะเบียน จุดวัดน้ําหนักส่วนสูง จุดวัดความดัน จุดฉีดวัคซีน และจุดพักสังเกตอาการหลังการฉีด กลุ่มเป้าหมายแรกของการให้บริการจะเป็นกลุ่มบุคลากรด่านหน้าและกลุ่มที่มีอาชีพเสี่ยงที่มีโอกาสสัมผัสกับคนจํานวนมากซึ่งได้ลงทะเบียนแล้ว เปิดให้บริการตั้งแต่เวลา 08.00-17.00 น. และเตรียมเปิดหน่วยบริการในพื้นที่กทม. ให้ครบ 25 แห่ง ต่อเนื่อง 7 เดือน แต่ละแห่งจะมีศักยภาพให้บริการฉีดที่ 1,000-3,000 คน /วัน รวมสามารถให้บริการได้ 38,000-50,000คน/วัน
*********************12 พฤษภาคม 2564
***********************************************
รัฐบาลไทย-ข่าวทำเนียบรัฐบาล-กรมการขนส่งทางบก ร่วมกับวิทยาลัยการจัดการ มหาวิทยาลัยมหิดล เชิญชวนผู้สนใจส่งผลงานเข้าร่วมการประกวดออกแบบมาสคอต (MASCOT CONTEST) มาตรฐานคุณภาพบริการขนส่งด้วยรถบรรทุก Q Mark
วันพุธที่ 12 พฤษภาคม 2564
กรมการขนส่งทางบก ร่วมกับวิทยาลัยการจัดการ มหาวิทยาลัยมหิดล เชิญชวนผู้สนใจส่งผลงานเข้าร่วมการประกวดออกแบบมาสคอต (MASCOT CONTEST) มาตรฐานคุณภาพบริการขนส่งด้วยรถบรรทุก Q Mark
...
นายยงยุทธ นาคแดง รองอธิบดีกรมการขนส่งทางบก กระทรวงคมนาคม เปิดเผยว่า การพัฒนาระบบมาตรฐานคุณภาพบริการขนส่งด้วยรถบรรทุก Q Mark หรือมาตรฐาน Q Mark สอดคล้องตามนโยบายของรัฐบาลในการเพิ่มขีดความสามารถระบบโลจิสติกส์ของประเทศ ดังนั้น เพื่อเป็นการส่งเสริมและยกระดับภาพลักษณ์มาตรฐาน Q Mark ให้เป็นที่รู้จักในวงกว้างมากยิ่งขึ้น กรมการขนส่งทางบก (ขบ.) ร่วมกับวิทยาลัยการจัดการ มหาวิทยาลัยมหิดล จัดกิจกรรมการประกวดออกแบบมาสคอต (MASCOT CONTEST) มาตรฐานคุณภาพบริการขนส่งด้วยรถบรรทุก Q Mark ภายใต้โครงการศึกษาและพัฒนากลยุทธ์สําหรับการยกระดับภาพลักษณ์ระบบมาตรฐานคุณภาพบริการขนส่งด้วยรถบรรทุก (Q Mark) เพื่อสนับสนุนความปลอดภัยในการขนส่งสินค้าทางถนน ชิงเงินรางวัลรวม 20,000 บาท เปิดโอกาสให้ผู้สนใจ ทั้งนิสิต นักศึกษาและบุคคลทั่วไปไม่จํากัดอายุ สามารถร่วมส่งผลงานการออกแบบเข้าร่วมกิจกรรมได้ ตั้งแต่วันนี้ ถึงวันที่ 31 พฤษภาคม 2564 ทั้งนี้ สามารถออกแบบมาสคอตเป็นรูปทรงต่าง ๆ ที่สะท้อนถึงมาตรฐาน Q Mark ได้อย่างสร้างสรรค์ การออกแบบ 1 ชิ้น จะต้องมีผลงานให้เห็น 4 ด้าน คือ ด้านหน้า ด้านหลัง ด้านซ้ายและด้านขวา ส่งเป็นไฟล์นามสกุล .jpg หรือ .pdf และสามารถส่งผลงานได้ไม่จํากัดจํานวน ผู้สนใจส่งผลงานได้ที่ www.smartsurvey.co.uk/s/WLXIYE/ สอบถามข้อมูลเพิ่มเติมได้ที่ กลุ่มพัฒนาและส่งเสริมการขนส่งสินค้า สํานักการขนส่งสินค้า ขบ. โทร. 061-426-4535 หรือ e-mail: developdlt.aec@gmail.com
รองอธิบดีกรมการขนส่งทางบก กล่าวเพิ่มเติมว่า มาตรฐาน Q Mark เป็นเครื่องมือสําคัญในการพัฒนาและส่งเสริมการขนส่งสินค้าให้มีคุณภาพ มีความปลอดภัย และทําให้ระบบการขนส่งสินค้าด้วยรถบรรทุกของประเทศไทยมีมาตรฐานและได้รับการยอมรับในระดับสากล โดย ขบ. ได้พัฒนาและส่งเสริมให้ผู้ประกอบการเข้าสู่ระบบมาตรฐาน Q Mark มาอย่างต่อเนื่อง โดยเฉพาะผู้ประกอบการขนาดกลางและขนาดย่อม หรือ SMEs ตั้งแต่ขั้นตอนการให้คําปรึกษา แนะนําข้อมูล การตรวจประเมินและการให้การรับรอง ซึ่งมาตรฐาน Q Mark มีข้อกําหนดครอบคลุมการดําเนินการของผู้ประกอบการใน 5 ด้าน ได้แก่ ด้านองค์กร ด้านปฏิบัติการขนส่ง ด้านพนักงาน ด้านยานพาหนะ ด้านลูกค้าและภายนอก โดยผู้ประกอบการต้องแสดงถึงประสิทธิภาพของการบริหารจัดการองค์กร การบริหารจัดการระบบการขนส่งอย่างมีแบบแผน ทั้งการวางแผนการเดินทาง จุดพักรถ จุดจอดรถ มีระบบบริหารจัดการบุคลากร การขนส่งสินค้าที่ไม่ก่อให้เกิดผลกระทบต่อชุมชนและสิ่งแวดล้อม รวมถึงมาตรฐานด้านความปลอดภัย ทั้งนี้ สําหรับผู้ประกอบการที่ได้รับการรับรองจะได้รับสิทธิประโยชน์ทั้งจากภาครัฐ ภาคเอกชน เช่น การได้รับส่วนลดเบี้ยประกันภัยร้อยละ 10 การส่งบุคลากรเข้ารับการฝึกอบรมในหลักสูตรระดับมาตรฐานฝีมือแรงงาน การได้รับสนับสนุนผลิตภัณฑ์และยางรถบรรทุกจาก Bridgestone Firestone เป็นต้น ผู้ประกอบการขนส่งที่สนใจขอรับการรับรองมาตรฐาน Q Mark ศึกษารายละเอียดเพิ่มเติมได้ที่เว็บไซต์ศูนย์รวมข้อมูลการขนส่งด้วยรถบรรทุก www.thaitruckcenter.com/tdsc
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 12 พ.ค.64 พนักงานติดเชื้อไวรัส COVID-19 จำนวน 7 ราย
วันพุธที่ 12 พฤษภาคม 2564
ประกาศ ขสมก. ประจําวันที่ 12 พ.ค.64 พนักงานติดเชื้อไวรัส COVID-19 จํานวน 7 ราย
ประกาศ ขสมก. ประจําวันที่ 12 พ.ค.64 พนักงานติดเชื้อไวรัส COVID-19 จํานวน 7 ราย
ประกาศ ขสมก. ประจําวันที่ 12 พ.ค.64 พนักงานติดเชื้อไวรัส COVID-19 จํานวน 7 ราย
1) นายท่าอู่สาธุประดิษฐ์ คนที่ 1 เขตการเดินรถที่ 4
2) นายท่าอู่สาธุประดิษฐ์ คนที่ 2 เขตการเดินรถที่ 4
3) พนักงานเก็บค่าโดยสารรถปรับอากาศ สาย 21 เขตการเดินรถที่ 5
4) พนักงานเก็บค่าโดยสารรถปรับอากาศ สาย 510 เขตการเดินรถที่ 1
5) พนักงานขับรถโดยสารปรับอากาศ สาย 510 คนที่ 1 เขตการเดินรถที่ 1
6) พนักงานขับรถโดยสารปรับอากาศ สาย 510 คนที่ 2 เขตการเดินรถที่ 1
7) พนักงานธุรการจ่ายงาน กลุ่มงานปฏิบัติการเดินรถ 2 เขตการเดินรถที่ 1
รัฐบาลไทย-ข่าวทำเนียบรัฐบาล-อย. ชี้แจงข้อสงสัยวัคซีน Sinovac ยังไม่ผ่านการรับรองจากองค์การอนามัยโลก แต่นำมาใช้ในประเทศไทย
วันพุธที่ 12 พฤษภาคม 2564
อย. ชี้แจงข้อสงสัยวัคซีน Sinovac ยังไม่ผ่านการรับรองจากองค์การอนามัยโลก แต่นํามาใช้ในประเทศไทย
เลขาธิการ อย. เผยวัคซีนที่ใช้ในไทยต้องขึ้นทะเบียนกับ อย. แต่ไม่จําเป็นต้องเป็นวัคซีนที่อยู่ในรายการอนุญาตของ WHO
ยืนยันวัคซีนซิโนแวคปลอดภัย และมีประสิทธิผลในการป้องกันโรคโควิด-19
วันที่ 12 พ.ค.64 นายแพทย์ไพศาล ดั่นคุ้ม เลขาธิการคณะกรรมการอาหารและยา สํานักงานคณะกรรมการอาหารและยา กล่าวถึงกรณี อย. ขึ้นทะเบียนวัคซีนป้องกันโควิด-19 แล้ว 3 รายการ ได้แก่ วัคซีนแอสตร้าเซนเนก้า วัคซีนซิโนแวค และวัคซีนจอห์นสันแอนด์จอห์นสัน ขณะที่องค์การอนามัยโลกอนุมัติวัคซีนโควิด-19 แล้ว 6 รายการ โดยไม่มีวัคซีนซิโนแวค ทําให้เกิดข้อสงสัยวัคซีนที่ไม่ผ่านการรับรองจากองค์การอนามัยโลกมาฉีดให้แก่คนไทยนั้น จึงชี้แจงว่า วัคซีนที่ใช้ในประเทศไทยต้องผ่านการประเมินและได้ทะเบียนจาก อย. แต่อาจไม่จําเป็นต้องเป็นวัคซีนที่อยู่ในรายการอนุญาตขององค์การอนามัยโลก เนื่องจากวัคซีนที่ได้รับการอนุมัติจากองค์การอนามัยโลก (WHO EUL) มีไว้สําหรับใช้ในโครงการ COVAX และอาจใช้อ้างอิงประกอบการพิจารณาขึ้นทะเบียนวัคซีนของประเทศต่าง ๆ โดยเฉพาะประเทศที่มีระบบการกํากับดูแลด้านวัคซีนที่ยังไม่สมบูรณ์
ขณะที่ประเทศไทยมีระบบการกํากับดูแลวัคซีนที่ได้รับการรับรอง WHO PQ จากองค์การอนามัยโลก และเป็นสมาชิกของ PIC/s ด้วย จึงสามารถดําเนินการพิจารณาขึ้นทะเบียนวัคซีนได้อย่างมีคุณภาพมาตรฐาน ซึ่งประเทศไทยได้ขึ้นทะเบียนวัคซีนของแอสตร้าเซนเนก้าก่อนการรับรองของ WHO EUL พร้อมยืนยันวัคซีนซิโนแวค มีความปลอดภัยและมีประสิทธิผลในการป้องกันโรคโควิด-19 โดยมีการอนุมัติให้ใช้กว่า 45 ประเทศทั่วโลกซึ่ง อย. ได้ประเมินและขึ้นทะเบียนโดยผ่านเกณฑ์องค์การอนามัยโลกเรื่องประสิทธิผลในการป้องกันโรคมากกว่า ร้อยละ 50 สามารถป้องกันการเสียชีวิตได้ ร้อยละ 100 ป้องกันการเกิดอาการรุนแรงจนต้องเข้ารับการรักษาตัวในโรงพยาบาล ร้อยละ 77.9 (ผลการศึกษา Phase 3 จากประเทศบราซิล) รวมทั้ง ประสิทธิผลของการใช้วัคซีนซิโนแวค ในประเทศชิลี พบว่า ป้องกันโรคได้ ร้อยละ 67 ป้องกันการเข้ารักษาในโรงพยาบาล ร้อยละ 85 ป้องกันการรักษาตัวในห้องผู้ป่วยหนัก ร้อยละ 89 และป้องกันการเสียชีวิตได้ ร้อยละ 80 (ข้อมูลจาก Evidence Assessment ของวัคซีนซิโนแวค องค์การอนามัยโลก) นอกจากนี้ จากการศึกษาภูมิต้านทานที่เกิดจากการฉีดวัคซีนของซิโนแวคครบ 2 เข็มแล้วเป็นเวลา 1 เดือน ในประเทศไทย ของ ศ.นพ.ยง ภู่วรวรรณ พบว่า เกิดภูมิต้านทาน ร้อยละ 99.4 ในขณะที่ 4-8 สัปดาห์ หลังติดเชื้อโดยธรรมชาติ ตรวจพบภูมิต้านทานได้ ร้อยละ 92.4 พร้อมกันนี้ ขอเชิญชวนประชาชนให้เข้ารับการฉีดวัคซีนสร้างภูมิคุ้มกันให้กับตนเอง ครอบครัว สังคม และประเทศชาติ เพื่อให้ประเทศไทยผ่านพ้นวิกฤตโรคระบาดได้โดยเร็ว
รัฐบาลไทย-ข่าวทำเนียบรัฐบาล-รับมอบผักอินทรีย์และมะม่วงน้ำดอกไม้สีทอง
วันพุธที่ 12 พฤษภาคม 2564
รับมอบผักอินทรีย์และมะม่วงน้ําดอกไม้สีทอง
รัฐมนตรีเกษตรฯ รับมอบผักอินทรีย์และมะม่วงน้ําดอกไม้สีทอง เพื่อส่งต่อไปยังบุคลากรทางการแพทย์ในโรงพยาบาลที่ให้การรักษาผู้ป่วยโรคโควิด-19 ในเขตกรุงเทพฯ และปริมณฑล รวม 14 แห่ง
ดร.เฉลิมชัย ศรีอ่อน รัฐมนตรีว่ากระทรวงเกษตรและสหกรณ์ รับมอบผักและผลไม้คุณภาพจากเกษตรกร ภายใต้กิจกรรม “แบ่งปันน้ําใจ มอบผักและผลไม้ไทยให้บุคลากรทางการแพทย์” โดยกรมส่งเสริมการเกษตร ร่วมกับตัวแทนกลุ่มเกษตรกร เกษตรกรรุ่นใหม่ผู้ปลูกผักปลอดภัย จังหวัดสระแก้ว และสมาคมชาวสวนมะม่วงไทย ณ กระทรวงเกษตรและสหกรณ์ ซึ่งประกอบด้วยผักอินทรีย์ 5 ตัน และมะม่วงน้ําดอกไม้สีทอง 1.5 ตัน โดยเกษตรกรรุ่นใหม่ผู้ปลูกผักปลอดภัย จังหวัดสระแก้ว และสมาคมชาวสวนมะม่วงไทยได้ส่งมอบผ่านกระทรวงเกษตรและสหกรณ์เพื่อส่งต่อไปยังบุคลากรทางการแพทย์ในโรงพยาบาลที่ให้การรักษาผู้ป่วยโรคโควิด-19 ในเขตกรุงเทพฯ และปริมณฑล รวม 14 แห่ง ได้แก่ โรงพยาบาลจุฬาลงกรณ์ สภากาชาดไทย โรงพยาบาลศิริราช โรงพยาบาลรามาธิบดี โรงพยาบาลราชวิถี โรงพยาบาลวชิรพยาบาล โรงพยาบาลผู้สูงอายุ บางขุนเทียน โรงพยาบาลธรรมศาสตร์เฉลิมพระเกียรติ โรงพยาบาลสนามเอราวัณ 1 สนามกีฬาเฉลิมพระเกียรติ 84 พรรษา โรงพยาบาลสนามเอราวัณ 2 ศูนย์กีฬาบางกอกอารีนา โรงพยาบาลสนามที่โรงเรียนนนทบุรีวิทยาลัย โรงพยาบาลภูมิพลอดุลยเดช กรมแพทย์ทหาร โรงพยาบาลราชพิพัฒน์ สถาบันบําราศนราดูร และสถาบันควบคุมโรคเขตเมือง
“กระทรวงเกษตรและสหกรณ์ตระหนักถึงการผลิตสินค้าเกษตรทุกชนิดให้สอดคล้องกับความต้องการของผู้บริโภค อีกทั้งความปลอดภัยที่ต้องมาเป็นอันดับ 1 เพื่อให้ผู้บริโภคมั่นใจและเกิดความเชื่อมั่นในการเลือกซื้อสินค้าเกษตร โดยเฉพาะอย่างยิ่งช่วงสถานการณ์การระบาดของโรคโควิด-19 อย่างไรก็ตาม ขอเชิญชวนหน่วยงาน บริษัท ห้าง/ร้านต่าง ๆ และประชาชนร่วมอุดหนุนสินค้าเกษตรคุณภาพดี เพื่อส่งมอบเป็นขวัญกําลังใจให้กับบุคลากรทางการแพทย์ และครอบครัวที่อยู่ห่างไกลแทนความรักความห่วงใยที่มีให้กัน อีกทั้งยังเป็นการสนับสนุนสินค้าจากเกษตรกรไทยอีกด้วย” ดร.เฉลิมชัย กล่าว
รัฐบาลไทย-ข่าวทำเนียบรัฐบาล-กบข. จับมือ TIC ไทยประกันภัย มอบสิทธิพิเศษสำหรับสมาชิก กบข. เปิดตัวแบบประกันใหม่เป็นที่แรก พร้อมรับส่วนลดเพิ่มตลอดปี
วันพุธที่ 12 พฤษภาคม 2564
กบข. จับมือ TIC ไทยประกันภัย มอบสิทธิพิเศษสําหรับสมาชิก กบข. เปิดตัวแบบประกันใหม่เป็นที่แรก พร้อมรับส่วนลดเพิ่มตลอดปี
กบข.ร่วมกับ TIC ไทยประกันภัย นําเสนอแบบประกันภัยพิเศษเฉพาะให้แก่สมาชิก กบข. เป็นที่แรก พร้อมมอบสิทธิประโยชน์ผ่าน My GPF Application จัดเต็มด้วยโปรโมชันเงินคืน (Cash Back) สูงสุด 15%* พร้อมโปรโมชันพิเศษประจําไตรมาสตลอดปี
กบข. ร่วมกับ TIC ไทยประกันภัย นําเสนอแบบประกันภัยพิเศษเฉพาะให้แก่สมาชิก กบข. เป็นที่แรก พร้อมมอบสิทธิประโยชน์ผ่าน My GPF Application จัดเต็มด้วยโปรโมชันเงินคืน (Cash Back) สูงสุด 15%* พร้อมโปรโมชันพิเศษประจําไตรมาสตลอดปี และได้ลุ้นสร้อยคอทองคําหนัก 1 บาท จํานวน 27 รางวัลและรถยนต์ Toyota Corolla Cross Hybrid Premium Safety จํานวน 1 รางวัล
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า หนึ่งในภารกิจของ กบข. คือ การจัดสรรสวัสดิการเพื่อมอบสิทธิประโยชน์ที่ตอบโจทย์ความต้องการที่หลากหลายของสมาชิก ความร่วมมือในครั้งนี้ถือเป็นทางเลือกในการเพิ่มหลักประกันให้กับสมาชิก กบข. เพื่อให้สมาชิกได้รับสิทธิประโยชน์ในอัตราพิเศษ พร้อมส่วนลดและโปรโมชันพิเศษต่าง ๆ ตลอดทั้งปี
“กบข. ได้ร่วมกับ TIC ไทยประกันภัย นําร่องเปิดตัวกรมธรรม์ประกันภัยรถยนต์ ประเภท 1 ขับดีมีคืน ให้แก่สมาชิก กบข. เป็นที่แรก อีกทั้งยังจะได้รับสิทธิ์เงินคืนสูงสุด 15% พร้อมโปรโมชันประจําไตรมาสตลอดทั้งปี โดยสมาชิกสามารถกดรับสิทธิ์ผ่าน My GPF Application เมนูสิทธิพิเศษ หมวดหมู่ประกัน ได้อย่างสะดวกรวดเร็ว” ดร.ศรีกัญญากล่าว
ดร.มหัทธนะ อัมพรพิสิฏฐ์ กรรมการผู้จัดการ บริษัท ไทยประกันภัย จํากัด (มหาชน) หนึ่งในสายธุรกิจด้านประกันบริษัท เครือไทย โฮลดิ้งส์ จํากัด (มหาชน) กล่าวถึงการจับมือกันระหว่าง TIC ไทยประกันภัย และ กบข. ในครั้งนี้ว่า TIC ไทยประกันภัย มีความยินดีเป็นอย่างยิ่งในการเข้าร่วมเป็นพันธมิตรกับ กบข. ในครั้งนี้ โดยได้คัดสรรแบบประกันภัย ที่ครอบคลุมทุกไลฟ์สไตล์การใช้ชีวิต เฉพาะสําหรับสมาชิก กบข. ทั่วประเทศ- พร้อมสิทธิประโยชน์อีกมากมาย ทั้งเงินคืนสูงสุด 15%* โปรโมชันพิเศษทุกไตรมาส เอาใจสมาชิก กบข. ยาว ๆ ตลอดทั้งปี
“ถือเป็นครั้งแรกที่ TIC ไทยประกันภัย นําเสนอแบบประกันภัยรถยนต์ชั้น 1 ขับดีมีคืน ให้กับสมาชิก กบข. และเราเลือก My GPF Application เป็นแพลตฟอร์มแรกที่วางขาย ซึ่งประกันรถยนต์ชั้น 1 ขับดีมีคืน มีความพิเศษคือ ถ้าผู้ใช้รถขับขี่ปลอดภัย ไม่มีการเคลมเลยตลอดปีกรมธรรม์ ลูกค้าจะได้รับเงินคืน 20% ครับ และยังมีผลิตภัณฑ์อีก 2 แบบประกันที่ขายผ่าน My GPF Application คือ ประกันภัยคุ้มครองผู้ประสบภัยจากรถ (พ.ร.บ.) ประกันภัยสู้ยุง Happy Fighter (เจอ จ่าย จบ) ไม่เพียงเท่านี้ TIC ไทยประกันภัย และ กบข. จะจัด Virtual Conference ให้ความรู้และคําแนะนําเกี่ยวกับการทําประกันภัย ความรู้ด้านเทคโนโลยีประกันภัย หรือ InsurTech รวมถึงการวางแผนการเงินในรูปแบบต่างๆ เพื่อเป็นสิทธิพิเศษสําหรับสมาชิก กบข. โดยเฉพาะ” ดร.มหัทธนะกล่าวเพิ่มเติม
สมาชิก กบข. กดรับสิทธิ์ซื้อประกันภัยได้ที่ My GPF Application สอบถามข้อมูลเพิ่มเติมได้ที่ Call Center ไทยประกันภัย โทร 02-613-0100 *เงื่อนไขเป็นไปตามที่บริษัทฯ กําหนด
รัฐบาลไทย-ข่าวทำเนียบรัฐบาล-กรมทางหลวงชนบทสร้างสะพานข้ามแยกบนถนนสาย ชบ.3027 เชื่อม ทล.3138 แล้วเสร็จ เพื่อยกระดับความปลอดภัยในการเดินทาง ส่งเสริมเศรษฐกิจการขนส่งจังหวัดชลบุรีและระยอง
วันพุธที่ 12 พฤษภาคม 2564
กรมทางหลวงชนบทสร้างสะพานข้ามแยกบนถนนสาย ชบ.3027 เชื่อม ทล.3138 แล้วเสร็จ เพื่อยกระดับความปลอดภัยในการเดินทาง ส่งเสริมเศรษฐกิจการขนส่งจังหวัดชลบุรีและระยอง
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานข้ามแยกบนถนนทางหลวงชนบทสาย ชบ.3027 เชื่อมถนนทางหลวงแผ่นดินหมายเลข 3138 ตําบลเขาคันทรง อําเภอศรีราชา จังหวัดชลบุรี แล้วเสร็จ
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานข้ามแยกบนถนนทางหลวงชนบทสาย ชบ.3027 เชื่อมถนนทางหลวงแผ่นดินหมายเลข 3138 ตําบลเขาคันทรง อําเภอศรีราชา จังหวัดชลบุรี แล้วเสร็จ
นายปฐม เฉลยวาเรศ อธิบดีกรมทางหลวงชนบท เปิดเผยว่า บริเวณจุดตัดของถนนทางหลวงชนบท สาย ชบ.3027 กับถนนทางหลวงแผ่นดินหมายเลข 3138 ในท้องที่ตําบลเขาคันทรง อําเภอศรีราชา จังหวัดชลบุรี มีลักษณะเป็นสามแยกโค้งรัศมีกลับ ที่ไม่มีการควบคุมด้วยระบบสัญญาณไฟจราจร ซึ่งถนนทางหลวงชนบท สาย ชบ.3027 เป็นเส้นทางสายรองในการขนส่งสินค้าจากโรงงานอุตสาหกรรมในอําเภอศรีราชาและนิคมอุตสาหกรรมเหมราชชลบุรี รวมถึงโรงงานอุตสาหกรรมในพื้นที่ใกล้เคียง และเป็นเส้นทางลัดระหว่างท่าเรือแหลมฉบังไปยังอําเภอบ้านบึง อําเภอพนัสนิคม จังหวัดชลบุรี ตลอดจนจังหวัดใกล้เคียง เช่น จังหวัดฉะเชิงเทรา ระยอง จันทบุรี และสระแก้ว จึงทําให้เส้นทางดังกล่าวมีปริมาณการจราจรที่คับคั่ง ส่งผลให้เกิดอุบัติเหตุบ่อยครั้ง
ทั้งนี้ เพื่อเป็นการแก้ปัญหาอุบัติเหตุ ลดความสูญเสีย เพิ่มความปลอดภัยให้ประชาชนในการสัญจร รองรับปริมาณการจราจร การขนส่งที่จะเพิ่มขึ้นในอนาคต สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทช. จึงได้สํารวจและออกแบบปรับปรุงจุดอันตรายและก่อสร้างสะพานข้ามแยกบนถนนทางหลวงชนบทสาย ชบ.3027 เชื่อมถนนทางหลวงแผ่นดินหมายเลข 3138 โดยก่อสร้างเป็นสะพานคอนกรีตเสริมเหล็ก รูปแบบเป็นทางต่างระดับ จํานวน 2 สะพานไขว้กันเป็น 2 ระดับ คร่อมถนนทางหลวงชนบท สาย ชบ.3027 และถนนทางหลวงแผ่นดินหมายเลข 3138 ประกอบด้วย สะพานข้ามแยกจากถนนทางหลวงชนบทสาย ชบ.3027 ทิศทางเลี้ยวขวาจากแหลมฉบังไปยังถนนทางหลวงแผ่นดินหมายเลข 3138 มุ่งหน้าอําเภอบ้านค่าย จังหวัดระยอง ความยาวรวม 479 เมตร และสะพานข้ามแยกจากจากถนนทางหลวงแผ่นดินหมายเลข 3138 ทิศทางเลี้ยวขวาจากอําเภอบ้านบึงไปยังถนนทางหลวงชนบทสาย ชบ.3027 มุ่งหน้าท่าเรือแหลมฉบัง ความยาวรวม 288 เมตร พร้อมก่อสร้างถนนเชิงลาดผิวจราจรแบบแอสฟัลต์คอนกรีต พร้อมทางกลับรถบนถนนทางหลวงชนบทสาย ชบ.3027 และทางเชื่อมสาธารณะด้านซ้ายทางของถนนทางหลวงแผ่นดินหมายเลข 3138
ปัจจุบันโครงการดังกล่าว ได้ดําเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรแล้ว โดยใช้งบประมาณในการก่อสร้างรวม 277.999 ล้านบาท
รัฐบาลไทย-ข่าวทำเนียบรัฐบาล-“สุชาติ” สั่งปรับแนวทางอบรมคนไปทำงานต่างประเทศ ยึดปลอดภัยจากโควิด -19
วันพุธที่ 12 พฤษภาคม 2564
“สุชาติ” สั่งปรับแนวทางอบรมคนไปทํางานต่างประเทศ ยึดปลอดภัยจากโควิด -19
กระทรวงแรงงาน เริ่มอบรมคนหางานก่อนเดินทางไปทํางานในต่างประเทศ ผ่านวิธีการทางอิเล็กทรอนิกส์ ลดความเสี่ยงการแพร่ระบาดของโรคโควิด -19 จากการรวมตัวกันของคนจํานวนมาก
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรี และพล.อ. ประวิตร วงษ์สุวรรณ รองนายกรัฐมนตรี ในฐานะที่กํากับดูแลกระทรวงแรงงาน เน้นย้ําให้ทุกหน่วยงานราชการปฏิบัติตามมาตรการควบคุมและป้องกันโรคโควิด - 19 อย่างจริงจังมาโดยตลอด ทั้งเจ้าหน้าที่ผู้ให้บริการและประชาชนผู้รับบริการ ดังนั้นเพื่อความปลอดภัยด้านสุขภาพของพี่น้องแรงงานไทยที่จะเดินทางไปทํางานในต่างประเทศ ซึ่งต้องได้รับการอบรมเตรียมความพร้อมก่อนเดินทาง และป้องกันความเสี่ยงจากการแพร่ระบาดของโรคโควิด - 19 กระทรวงแรงงานจึงปรับเปลี่ยนวิธีการให้บริการภาครัฐ โดยนําระบบอิเล็กทรอนิกส์มาใช้ ให้สอดคล้องกับสถานการณ์ปัจจุบัน เพื่อสามารถดําเนินกิจกรรมต่างๆต่อไป และคนหางานสามารถเดินทางไปทํางานต่างประเทศได้อย่างปลอดภัย
“กระทรวงแรงงานเริ่มปรับใช้การอบรมก่อนไปทํางานในต่างประเทศ ด้วยการอบรมผ่านระบบ Zoom แทนการเข้ารับการอบรม ณ กระทรวงแรงงาน โดยตั้งแต่วันที่ 3 พ.ค. - 11 พ.ค. ที่ผ่านมา มีการอบรมไปแล้ว 5 รอบ รวมทั้งสิ้น 423 คน เป็นคนหางานที่ประสงค์เดินทางไปทํางานประเทศไต้หวัน 413 คน และโปรตุเกส 10 คน แบ่งเป็นวันที่ 3 พ.ค. จํานวน 35 คน วันที่ 5 พ.ค. จํานวน 86 คน วันที่ 6 พ.ค. จํานวน 19 คน วันที่ 7 พ.ค. จํานวน 214 คน และวันที่ 11 พ.ค. จํานวน 69 คน” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า กรมการจัดหางานปฏิบัติตามมาตรการควบคุมโรคของกระทรวงสาธารณสุข และข้อสั่งการรัฐมนตรีว่าการกระทรวงแรงงาน นอกจากการอบรมเตรียมความพร้อมก่อนการเดินทางไปทํางานต่างประเทศผ่านระบบ Zoom แล้ว ยังใช้วิธีสัมภาษณ์คนหางานไปทํางานต่างประเทศ ผ่านแอปพลิเคชัน LINE การลงทะเบียนแจ้งความประสงค์ไปทํางานต่างประเทศ แจ้งการเดินทางไปทํางานต่างประเทศด้วยตนเอง /แจ้งการเดินทางกลับไปทํางานต่างประเทศ ผ่านเว็บไซต์ toea.doe.go.th แทนการเดินทางมาที่สํานักงานด้วย ทั้งนี้ ผู้สนใจเดินทางไปทํางานต่างประเทศสามารถติดตามข่าวสารได้ที่เว็บไซต์กองบริหารแรงงานไทยไปต่างประเทศ www.doe.go.th/overseas และ สอบถามรายละเอียดเพิ่มเติมเกี่ยวกับการเดินทางไปทํางานในต่างประเทศได้ที่สํานักงานจัดหางานกรุงเทพมหานครพื้นที่ 1 - 10 สํานักงานจัดหางานจังหวัดทุกจังหวัด หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน